– Dende l’ALLA siguimos con munchu interés esti cambiu llideralgu del PP a nivel estatal. Trátase d’un presidente que vien d’una comunidá billingüe cola llingua normalizada y con un billingüismu que xenera consensu social, dinamismu cultural y desarrollu económicu venceyáu a la cuestión llingüística. Dende esi puntu de vista, anque pueda haber dalguna resistencia dientro de dellos sectores del PP d’Asturies, esti mensaxe tien que calar. Nun puede ser que’l mensaxe que valga pa Galicia nun tenga aplicación n’Asturies. Nós tenemos rellación como Academia con sectores del PP y tresmitimos cuála ye la nuesa posición con respeuto a la oficialidá qu’Asturies necesita y tamos enfotaos en que na próxima llexislatura tamién se pueda xenerar un cambiu y una adaptación de los mandatos constitucionales.
#000010
Entós en xeneral, de cara a 2023 y a la próxima llexislatura... ¿Veis les coses con pesimismu o con optimismu?
#000011
Ye cierto que pue llamar l’atención qu’una persona moza de 36 años entre direutamente como miembru de númberu. Yo siempre faigo alcordanza con otros miembros de la institución, que cuando nós entramos tábemos al rodiu de los 30 y dalgunos de nós entramos con menos de 30. Daquella dicíase que l’ALLA nun paecía una academia afitada porque yéremos demasiao mozos, cosa que se solucionó col pasu del tiempu. Agora necesitamos nuevu puxu y sobre too per parte de xente que tenga cualidaes personales, de formación, académiques, cualidaes de conexón social, de de busca de rellaciones etc. Nesi sentíu lo que se-y va pidir a Inaciu Galán ye qu’emplegue les sos enerxíes y los sos saberes p’ameyorar la proyeición social de la Institución y tamién p’ameyorar tol ámbitu de les rellaciones institucionales que tan bien remana y domina Inaciu Galán. Paeznos que ye un apueste decidíu pola renovación y de da-y a l’ALLA una nueva oportunidá de conectar con sectores que col pasu del tiempu teníemos un poco alloñaos.
#000014
Centrándonos na Academia como institución de normativización ¿Qué proyeutos tien l’ALLA per delantre? La sociedá tien necesidá de guía colos neoloxismos, como se vio con pallabres como mázcara/embozu/mazcarina col andanciu. ¿Qué proyeutos tenéis nesi sen?
#000017
Esti añu igual que l’añu pasáu va haber UABRA pero desgraciadamente va ser una UABRA non-presencial. Tuviemos faciendo un esfuerzu y yo personalmente fixi un esfuerzu fondu cola universidá, visitando Cangas de Narcea y paeznos que nun se dan les circunstancies ambientales y d’infraestructures pa poder facelo con seguridá de manera presencial. Va ser una UABRA virtual al traviés de Teams como na pasada edición, pero la idea ye recuperala como un ámbitu d’interaición ente persones que conviven y deprienden nel mesmu ámbitu físicu.
#000020
Como presidente de l’ALLA llamento munchísimo les circunstancies peles que tuvimos que pasar. Ye la primer vegada que gobierna un partíu que previamente asumiere programáticamente’l tema de la oficialidá. Esto ye una cuestión práuticamente ensin precedentes nos gobiernos d’Asturies. Siguimos con interés los nomamientos de la conseyera de Cultura, Política Llingüística y Turismu y del Direutor Xeneral porque son persones inequívocamente comprometíes cola nuesa realidá política y a los que’l nomamientu-yos llegaba nun momentu de madurez y d’esperiencia pa facer coses. La pandemia frustró en gran midida lo que pudo ser una política llingüística novedosa y pon munches dificultaes pa xulgar la so xestión. Pa poder xulgala fadría falta tar nuna situación de normalidá que nun se dio. ¿Pudo llevase a cabu una política llingüística? Non, les circunstancies impidiéronlo y yo nun puedo xulgar les circunstancies.
#000022